
PRESUPUESTO 2024 DI DOW A WORDO APROBA 


TIN 10.4 MIYON FLORIN PA 
DRECHA CARETERA DEN 2024 


GOBIERNO TRANSFORMANDO 

PA MAS TRANSPARENCIA 


FRACCION DI MAS KIER PA PROME 
MINISTER MANDA TUR OCHO 
RAPPORT DI SER PARLAMENTO 

D 
iaranson mainta, Prome Minister Evelyn Wever-Croes ta- 
bata den Parlamento pa trata e Presupuesto 2024 di Di- 
enst Openbare Werken (DOW). Manera conoci, DOW ta un 
compania estatal cu su mesun presupuesto, cu tin e vision 
pa sigui traha na mehora e servicio na comunidad, na percu- 
ra pa e mantencion di obranan publico ta “up to date”, per- 
cura cu e trabounan ta wordo monitoria y pa no warda te ora 
cu bin keho di ciudadanonan pa haci e trabou. Tambe, inter- 
namente DOW ta trahando pa finalisa e reorganisacion, y e 
digitalisacion di e departamento. Prome Minister a indica cu 
tin 10.4 miyon florin pa drecha caretera den 2024. 
Un tema cu a haya hopi atencion den e presupuesto ta e tema 
di careteranan cu ta den hopi mal estado. Prome Minister a 
splica cu durante pandemia, Gobierno mester a haci uzo di 
e placa cu tabata destina pa asfalt pa sobrevivi, y awor ta 
purbando di gara forsa bek. 


E aña aki, Gobierno a logra un suma di 10 miyon florin pa 
mehora e careteranan, cu ta un suma grandi pero no sufi- 
ciente pa tur e trabounan cu mester wordo haci. Mirando e 
magnitud di trabou, Gobierno a traha un masterplan, con 
den 17 aña, tur e careteranan mester wordo drecha. Esaki ta 


encera trabounan hopi grandi y Aruba no tin e capacidad pa 
haci tur e trabou aki den poco tempo. Gobierno ta den e fase 
pa busca financiamento pa e masterplan aki pa despues por 
anuncia ki aña ta turno pa cua caretera. 


“Na fin di dia, importante ta pa DOW mantene e obranan 
di Gobierno y duna servicio na comunidad. Mi ta gradici 
Parlamento pa nan sosten pa cu aprobacion di Presupuesto 
2024 di DOW”, Prome Minister a expresa. 


Presupuesto 2024 di DOW a wordo aproba 


Tin 10.4 miyon florin pa drecha caretera den 2024 


D 
iaranson Parlamento a aproba Pre- 
supuesto 2024 di Dienst Openbare 
Werken (DOW). Prome Minister Evelyn 
Wever-Croes durante e reunion publi- 
co a duna informacionnan y a contesta 
hopi pregunta riba e topiconan princi- 
palmente di careteranan y Riool Water 
Zuiverings Installatie (RWZI) na e plan- 
ta na Bubali. E intencion ta pa privati- 
sa RWZI y e trabounan pa esaki ta an- 
dando. 


Prome Minister a informa cu Parlamento 
pronto lo trata e ley pa privatisa RWZI pa 
pon’e den man di un compania estatal 
cu ta bay resorta bou di Utilities Aruba 
NV cu tin e fondonan y lo inverti y solu- 
ciona e problemanan di RWZI struc- 
turalmente. Mientrastanto Gobierno lo 
sigui mantene RWZI p’e causa menos 
molester posibel. 


Procesonan andando pa privatisa RWZI 

A 
yera mainta Parlamento tabatin un reunion masha im- 
portante pa atende ya cu mester a aproba presupuesto 
di ‘Dienst Openbare Werken,’ DOW pa aña 2024 cual semper 
ta un reunion riba cual ta discuti oranan largo. 


Ayera mainta Parlamento a tuma algo mas cu dos ora pa 
atende e presupuesto aki, loke riba su mes no tabata malo 
pero e hecho cu Parlamento a bin atende un reunion riba un 
presupuesto cu ya a wordo aproba for di 18 di December di 
2023. 


Normalmente mescos cu presupuesto di Algemene 
Rekenkamer como tambe esun di DOW, semper ta trata 
esakinan den reunionnan separa pero ayera mainta no 
tabatin mucho pregunta pa haci, ya cu esakinan lo no tabatin 
validez. 


Minister Presidente Evelyn Wever Croes kende ta respon- 
sabel pa maneho di ministerio di DOW, a ripiti algun proyec- 
tonan di su gobierno pa loke ta DOW pero no a agrega algo 
nobo na loke ta presupuesto 2024 cu a wordo aproba na 
December, no a trata caba. 


Dia 18 di December di 2023, Parlamento a aproba presu- 
puesto total pa 2024 caminda tambe a aproba e placa cu 
tin presupuesta pa DOW, pues ayera mainta no por a haci 
cambio na esaki y tampoco por a agrega algo adicional pa 
DOW ehecuta cu no ta den e suma presupuesta aña pasa. 


Pues en realidad e reunion di ayera mainta mester a bira un 
tipo di un “hamerstuk” ya cu no tabatin algo pa discuti riba 
e presupuesto cu ya caba a ser aproba. 
For di December Parlamento a aproba presupuesto 2024 
den su totalidad y esey tambe a nifica cu e placa presu- 
puesto pa DOW a wordo aproba y tur loke mester a tuma 
luga den un ‘bijeenkomst ‘dialuna y ayera mainta, tabata pa 
Minister Presidente duna informacion riba algun proyecto cu 
lo wordo ehecuta pa DOW. 


Manera tabata di spera e biaha aki e planta di purificacion 
di awa di riool di Bubali no ta den presupuesto di DOW y 
en realidad e no tabata den ningun presupuesto di ningun 
ministerio pa e aña aki. 


Mientras cu e reunion di ayera tabata realmente ‘onnodig’ 
y solamente mester a oficialisa algo cu Parlamento a haci 
caba na December, ya cu gobierno tabatin 12 parlamentario 


cu a sostene e forma di procede aki, tog tabata un tiki chis- 
toso un mocion cu a wordo presenta pa fraccionnan di MEP 
y RAIZ. 


E mocion a pidi pa DOW elimina dos strepi blanco cu tin 
riba LG Smithblvd cu ta prohibi pa autonan cu kier subi e 
caminda for di pariba di Rennaisance Hotel, pa bira na man 
robes pa bay rumbo di aeropuerto pa asina evita cu nan tin 
cu bay bira te mas pabou pa despues bolbe bin ariba. 


Un mocion gracioso ya cu en realidad no tin reunion tur dia 
na Parlamento pa nan sinti molester di bay bira pabou y bin 
bek pariba manera e borchi ta mustra pero awor DOW tin 
cu verf e liñanan blanco bek na preto y lo tin cu elimina e 
borchi aki pero ta lanta e pregunta si mas pabou net pariba 
di Royal Plaza Mall si eynan tambe lo kita e dos liñanan y kita 
e borchi cu ta dirigi tur trafico pa bay abou y no bira pariba. 


No tabatin ningun sorpresa cu e “mocion” grandi aki a wordo 
aproba cu 11 voto pro y cinco contra mescos cu e presu- 
puesto di DOW pa 2024. 


Gobierno transformando Parlamento 
den un tipo di Radio Rochela 

Ministro encarga cu Turismo & Salubridad ta anuncia cu entrante 
09 februari 2024 durante 14 dia lo tin oportunidad pa un y tur 
tuma conocemento na Departamento di Legislacion y Asunto 
Huridico, Schotlandstraat 53, di un peticion cu a ser haci pa 
obtene un koffiehuis- y un restaurantvergunning A pa e parcela 
Bilderdijkstraat 19. E permisonan aki ta concerni e.o. benta di 
bebida sterki por detal y cuminda pa wordo consumi den e parcela. 
Den e periodo aki tur hende por expresa por escrito nan desacuerdo 
contra dunamento di e permisonan menciona, dirigi na e Ministro 
encarga cu Turismo & Salubridad via intermediacion di Director 
di Departamento di Legislacion y Asunto Huridico, Schotlandstraat 
53. 


P 
arlamentario indepen- 
diente Do Nascimen- 
to a tuma nota di e ponen- 
cia di señor Ricky Hoek, cu 
partido MEP no ta corup- 
to, pasobra MEP ta trah- 
ando proactivo pa caba cu 
corupcion. E prueba, se- 
gun Hoek, ta cu MEP a bin 
cu tres ley di integridad. Do 
Nascimento su prome observacion ta cu caso- 
nan Tulipan, Kwihi y Anglo ta indica corupcion na 
e nivel di mas halto den MEP. Su di dos observa- 
cion ta cu MEP ta coautor di curupcion crioyo y 
na di tres luga, leynan no ta nifica nada, si hende 
no ta tene nan mes na ley. 


Segun Do Nascimento señor Hoek mester defende 
MEP, pasobra señora Evelyn Wever-Croes a faya 
cu transparencia den e caso di Besaril. Señora 
Evelyn a detecta iregularidadnan laat, el a tarda 
pa investiga y el a nenga di comparti e rapport di 
CAD cu Parlamento. Esey no ta cuadra cu integ- 
ridad. 
E parlamentario independiente ta admiti alabes 
cu hopi critica contra MEP ta hancra den un 
perspectiva di corto plaso y ta demostra un 
speransa pa goberna cu AVP. Do Nascimento ta 
haya cu responsabilidad pa futuro ta rekeri un 
panorama amplio. Mester reconoce cu señora 
Evelyn mes a (1) pone CAD investiga Besaril, 
(2) a bay Ministerio Publico, y (3) a duna splica- 
cion amplio den Parlamento encuanto e rapport. 
Esaki ta señalnan cu gobierno no a lubida trans- 
parencia ni responsabilidad por completo. 
Segun Do Nascimento señora Evelyn ta un santo 


Miembro Independiente di Parlamento Ryçond do Nascimento 


MEP ta cobarde pa combati corupcion 


compara cu señor Mike Eman. Den añanan 2009-2017 nunca Eman a 
worry cu advertencianan y tampoco el a laga CAD investiga ex-minis- 
ternan Croes, Sevinger, Oduber, Visser, Dowers of Hooijboer-Winklaar. 
Patronahe politico a conoce añanan di bonansa, mientras 
AVP solamente tabatin interes pa investiga corupcion cerca MEP. Tur 
hende por corda e caso di Eddie Briesen y di Endy Croes. Ora bo ta 
proteha friends, mientras bo ta persigui contrincante, bo ta altamente 
corupto. 


Toch MEP no ta combati corupcion den un forma efectivo. Do Nascimento 
ta splica cu MEP mas bien a stroba eliminacion di corupcion crioyo. Na 
prome luga señora Evelyn a crea un sentimento falso cu e slogan “inte- 
gridad, nace bo ta nace cu ne”. Esey a duna Mepistanan un arogancia 
cu automaticamente nan ta integro, mientras tur Avpista ta corupto. 
Asina Mepistanan a haya briyo cu a conduci na casonan Tulipan, Kwihi 
y Anglo. Ademas di esey, señora Evelyn a bay bagatelisa e problema, 
papiando di appel putri y solucionnan facilito: BIA lo siña ambtenaar 
basha abao riba otro y cada ken mester sinta riba su blaar. 


Si señora Evelyn ta honesto y sincero den su deseo pa combati corup- 
cion, e prome cos cu e mester haci ta reconoce publicamente cu desde 
1986 AVP y MEP a institucionalisa corupcion. Patronahe politico a 
penetra den tur skina di gobernacion, dunando hopi beneficio na AVP 
y MEP. Pa eradica corupcion, mester bin un transformacion den nos 
cultura politico. Esey no ta facil. Esaki ta hiba na e di dos cos cu señora 
Evelyn mester haci pa combati corupcion efectivamente. Mester splica 
pueblo cu Hulanda ta nos partner contra corupcion, en bes di busca 
pleito publico cu staatssecretaris Van Huffelen. Señora Evelyn mester 
proyecta determinacion pa traha hunto cu Hulanda pa realisa un admin- 
istracion financiero solido, pasobra bon gobernacion financiero ta 
enemigo di corupcion. Tanten señora Evelyn keda bringa RAft, e mes 
ta preparando e cama pa e yiunan politico di señor Mike. Mester duna 
maximo colaboracion na Landspakket, pasobra Landspakket lo intro- 
duci proceduranan strak cu por elimina faboritismo politico y pone fin 
na e comercio cu ontheffing, cu permiso, cu opcion di tereno comercial y 
cu contractnan gubernamental. Ta Landspakket por para nombramento 
politico den Setar, RDA, WEB, Elmar y Utilities. Por ultimo Hulanda ta 
nos aliado den control penal y handhaving. Djis scucha con Paul, Benny 
y Otmar ta fomenta rabia contra Hulanda, pareu cu rabia contra polis, 
Landsrecherche, Ministerio Publico y Hues. 


P’esey parlamentario Do Nascimento ta yega na e conclusion cu MEP 
ainda no a demostra suficiente curashi pa combati corupcion na nivel 
nacional ni den su mesun seno. Si nos kier un miho futuro pa nos yiunan, 
nos mester bira hopi mas efectivo den lucha contra mal gobernacion 
y p’esey nos mester traha hunto cu Hulanda pa eleva gobernacion na 
Aruba. Tanten MEP no ta deal cu corupcion head on, mester conclui cu 
MEP ta cobarde. 

Meld je nu aan voor de Basis Opleiding Kustwacht (BOK): 
werkenbij.kustwacht.org 


Kom jij de 
kustwacht 
versterken? 


R 
ecientemente nos a mira den prensa un ar- 
ticulo cu ta bisa “SER (Sociaal Economische 
Raad) a produci ocho rapport pa gobierno den 
aña 2023”. Den e publicacion aki nan ta mencio- 
na ocho tema cual den 2023 SER lo a investiga y 
lo a duna gobierno conseho, esta un rapport tam- 
be, di esaki, segun lider di fraccion di MAS, drs. 
Marisol Tromp.. 
Pa tur hende compronde, e rapportnan aki ta 
duna informacion valioso p’e maneho guberna- 
mental riba tereno socioeconomico pa pais Aruba. 
E rapportnan aki den practica ta wordo manda p’e 
prome minister Evelyn Wever-Croes. 


Considerando cu parlamento di Aruba no a ricibi 
ningun copia di e ocho rapportnan aki, fraccion di 
MAS ta pidi prome minister Evelyn Wever- Croes, 
pa manda e ocho rapportnan aki di SER pa parla- 
mento di Aruba, Tromp a enfatisa. 


A manda un carta den cual cu a pidi no solamente 
pa e ocho rapportnan aki, a pidi prome minister y 
no solamente manda nan parlamento, pero tambe 
bisa si den e ultimo dies aña, tin rapport cu a 
wordo entrega na gobierno, esta investigacion cu 
a wordo haci, pero cu no a wordo publica. 


Kier sa, pasobra segun ley, tin un areglo caminda 
cu ta bisa cu si gobierno ta haya cu e interes 


Pa mas transparencia 


Fraccion di MAS kier pa 
prome minister manda 
tur ocho rapport di 
SER parlamento 


nacional ta mas importante cu publica y duna transparencia riba e rapportnan 
aki, cu nan por nenga di publica e rapportnan aki, pues keda por ehempel sin 
manda nan pa parlamento di Aruba of keda sin publica nan pa pueblo por lesa. 


Si acaso t’asina, kier sa ta di cuanto conseho ta trata aki y pa duna un bista pa 
aña, den e ultimo dies añanan, cuanto conseho SER a manda pa prome minister. 


Ta den espera di e contesta di esaki y e carta aki, a manda riba dia 2 di februari 
pa gobierno y ta trata specificamente di ocho rapport cu tin como tema entre 
otro problema di obesidad, tambe rapport tocante ahustacion di salario minimo 
y naturalmente e conseho caminda cu SER a duna pa aumenta salario minimo cu 
4,9% desde e aña aki (2024). 


Rapport tambe cu nan a entrega na prome minister tocante creacion di un comu- 
nidad mentalmente saludabel. Tambe nan a entrega rapport tocante transicion 
energetico inclusivo y naturalmente digitalisacion di comunidad. 


Tambe por mira cu nan a pidi un cambio di ley pa loke ta salario minimo, ta trata 
aki di articulo 13. Por mira tambe cu tin un rapport cu nan a manda pa prome 
minister cu ta tocante stimula acceso di vivienda. Esta conseho den e caso aki 
pa haci vivienda mas accesibel, mas sigur y naturalmente adecua. 


Tambe tin un rapport tocante participacion di adulto mayor riba mercado laboral. 
E ocho rapportnan aki fraccion di MAS ta pidi prome minister pa manda nan 
parlamento, ya cu esaki no a sosode. E unico rapportnan cu a bin parlamento ta 
un di un conseho di SER cu nan a entrega na parlamento dia 20 di januari 2012, 
esta 12 aña pasa. Tabata trata e tempo ey cinco conseho di SER den cuadro di 
revisa ley laboral na Aruba. E ultimo cu a bin parlamento ta e falta di compliance. 
Esaki ta un rapport cu a sali na 2019, esta cuater aña pasa. 


Den cuadro di esaki MAS kier transparencia, kier profundisa y lesa e rapportnan 
aki. Ta pa e motibo ey a bay un carta na Prome minister pa manda tur esakinan 
pa parlamento di Aruba, Tromp a indica finalmente. 


Diahuebs, 8 Februari 2024 
LOCAL 
6 
AWEMainta 


Diahuebs, 8 Februari 2024 
AWEMainta 
LOCAL 
7 


BUCUTI & TARA BEACH RESORT, ARUBA orguyosamente ta 
honra su asociadonan dedica door di conmemora nan Hubilario, 
variando di 5 te cu mas di 25 aña di excelencia den servicio. E 
celebracion aki ta refleha e lealtad y compromiso di Bucuti & Tara 
su Asociadonan y ta subraya e reputacion di e hotel como un 
luga di trabou excepcional. 
Ariba dialuna dia 5 di februari, durante e reunion general annual 
cu tur Asociado, Bucuti & Tara a reconoce 56 Asociado den cele- 
bracion di nan hubilario. Di e grupo aki, 22 Asociado a marca 
nan di 5 aña, 17 Asociado a alcansa nan di 10 aña, 11 Asociado 
a celebra 15 aña, 4 Asociado a celebra 20 aña y 2 Asociado a 
celebra 25 aña di empleo. Di e grupo aki, 61% di esnan reconoci 
tabata celebrando 10 aña of mas cu e Hotel No. 1 di Aruba. 


Cu gratitud profundo y respet pa nan dedicacion, logro y añanan 
di servicio excelente, nos ta celebra e siguente aniversarionan: 
5 aña: Elston Cilie, Angela Pochettino, Natasha Chambers, Mayra 
Tromp-Ras, Lorna Edwards, Karen Cousins, Simone van Bokhoven, 
Jose Luis Leanez, Johnny Chan, Marie Noncent, Mitchell Goeldjar, 
Yolanda Reyes, Bluette Ball, Juan Vasquez, Acecilia William Pierre, 
Manuel Paula Salado, Ruth Andrade, Hansraj Dyal, Vincent Croes, 
Carlos Zuleta Restrepo, Rik van de Berg, Ignacio Ortiz Galeano 
10 aña: Robert Doyley, Orville Dufus, Mirna Maduro, Georgia 
Golding-Brown, Adelaida Ventura-Figaroa, Oslin Wolff, Brooke 
Banton-Diaz, Rigueuse Etienne, Alexandra Mardi, Gregorio 
Villones, Christan Garcia, Maria Araujo-Ramirez, Madeline Gower- 
Fernandez, Luz Arenas-Osorio, Francisco Santana Navarro, Arlyne 
Thode, Maria de los Santos 
15 aña: Marie Celie Gabriel-Jean Baptiste, Charmante Rempart, 
Dherik Faria, Solanges van der Linden, Nakarid Ochoa, Eric 
Davelaar, Jasmine Miller, Aldrick Pontilius, Beverley Reed, Marjorie 
de Windt, Janice Smart 
20 aña: Esmaral Bonner, Brendolyn Bennett, Anel Villafana- 
Molina, Marguerita Doyley 
25 aña: Nancy Bolano, Leoneda Tejeda 
Bucuti & Tara ta emplea 150 Asociadonan cu ta cuida su 
huespednan exigente n’e propiedad di 104 camber. Di esnan, 
e promedio di empleo ta mas cu cinco aña. E dedicacion aki ta 
ilustra un consistencia cu ta wordo recompensa cu e premionan y 
certificacionnan mas halto mundialmente, un porcentahe halto di 
huespednan cu ta regresa y e demanda halto continuo pa reser- 
vacionnan manera ta comproba door di e ocupacion consistente 
di 97% henter aña di e hotel. 


“Pa t’e miho hotel di Aruba, y Tripadvisor su No. 1 Hotel den Caribe 
y No. 18 den Mundo, e Asociadonan di Bucuti ta crucial y ta para 
central na Bucuti & Tara Beach Resort. Nan dedicacion y pasion 
ta instrumental y a contribui na nos exito y logronan atraves di 
e añanan,” segun Ewald Biemans, Doño/CEO di Bucuti & Tara 
Beach Resort. “Mientras cu nos ta celebra e aniversarionan aki, 
nos ta refleha tambe riba e balornan cu ta haci nos hotel un lugar 


ideal pa traha – integridad, respet, excelencia, y un compromiso 
comparti pa sostenibilidad.” 
Un luga di empleo dedica na excelencia 
Bucuti & Tara ta ofrece mas cu solamente un luga di empleo; e ta 
promove un ambiente di desaroyo unda empleadonan ta wordo 
balora, aprecia, y ta haya oportunidad pa crece tanto personal 
como profesionalmente. Cu un compromiso pa sostenibilidad, 
comunidad, y pa brinda huespednan cu experiencianan sin igual, 
Bucuti & Tara ta cultiva un cultura di excelencia y inclusividad. 
Como e prome y unico hotel certifica carbon-neutral den Caribe, 
e hotel ta adopta un enfoke holistico den cuido di su Asociadonan 
tanto personal como profesionalmente. Bucuti & Tara como un 
compania local ta orguyoso di emplea Arubianonan y talentonan 
local na prome luga y ta ofrece pakete di compensacion compre- 
hensivo. Ademas di ta un propiedad trankilo y exclusivamente 
pa adulto, situa ariba e beach mas conoci den Caribe y ta un di 
hotelnan mas renombra den clasificacion mundial, paketenan di 
compensacion comprensivo ta inclui beneficionan manera; sala- 
rionan atractivo, un siman di trabou di 5 dia, 7.5 ora pa dia, te cu 
27 dia di vakantie pa aña, varios oportunidad pa bonus y incen- 
tiva, seguro di pension, seguro di salud, bista y dentista y seguro 
di bida, programa di bienestar di Asociado cu ta inclui miem- 
bresia na gymnan local , descuento na Tara Eco Supplies, y un 
supermercado renombra, y ta curasha Asociadonan pa spaar 
y ta inverti den sostenibilidad cu green loans pa por ehempel 
panelnan solar, medio di transportacion electronico y inverter. 


E trankilidad na trabou, e relacionnan cu coleganan ta crea cu 
otro y cu huespednan repetitivo y e hecho cu Bucuti & Tara ta 
un negoshi independiente cu ta wordo maneha pa un solo doño 
local cu ta inverti no solamente den e negoshi pero mas bien den 
su Asociadonan tambe, ta haci cu Asociadonan ta descata den 
nan carera na Bucuti & Tara. 


Bo tambe ta interesa pa engrandece bo carera? Explora bo opor- 
tunidadnan pa cu bo carera na Bucuti & Tara! Pa mas informa- 
cion y aplicacion online bishita www.bucuti.com/careers of pasa 
personalmente na nos departamento di Recurso Humano. 


Asociadonan Renombra di Bucuti & Tara 
Beach Resort ta Celebra nan Hubilario 

T 
emporada di Carnaval, ta kita tur actividad guberna- 
mental y politico na Aruba. Di Practicamente nada ta 
wordo haci, cu pensa solamente riba Carnaval y ta di spera 
cu despues di fin di siman awor, porfin lo cuminsa goberna. 


M 
escos cu den Gobierno, ta discusion, problema so tin 
den Carnaval. Esaki ta tur aña, nada no ta bon mas. 
Semper lo tin critica, anto con lo haci anto, pa mehora nos 
Carnaval, cu de facto, celebrando 70 aña, mas bien ta sigui 
decai. 


B 
o ta haya hasta awor cu Minister di Integridad, ta vio- 
la su propio ley di integridad y kier pidi despensa sim- 
pel, kere cu esaki lo haci’e integro atrobe. Nos por corda ai- 
nda con sra. Shaliny Tromp Lee a grita masha duro, ora cu 
Presidente di Algemene Rekenkamer, Frederick Nuboer, apa- 
rentemente a dal algun drink, tabata grita den BK, cu mester 
entrega su retiro, loke cu Nuboer a haci tambe. Awe un Min- 
ister ta haci peor, pero Shaliny Tromp Lee ta muisstil. 


D 
epende kende bo ta, ley di integridad ta conta. Y asi- 
na tin mas ehempel, di loke a sosode y sosodiendo den 
propio MEP, manera e.o. caso Guilfred Besseril, kende ta re- 
sponsabel na Prome Minister Evelyn Wever Croes, y nada ta 
tuma luga. 


A 
detene hendenan rond di Ministernan sospechoso, pone 
nan bao di presion p’awe tende cu PG a laga pone un 
paro na dicho investigacionnan, manera di Tulp y Kwihi. 
T’asina ta hiba un maneho di integridad? Caya ta papia cu si 
bay over na detene e ex-Ministernan, ta mas Minister lo keda 
deteni. Esey kier men cu corupcion ta halto den bandera di 
MEP. Gobierno aki no merece confianza mas di pueblo, pero 
partidonan MEP y RAIZ no kier ranca plug ainda, te ora cu 
nan caba di fix nan hendenan. 


C 
amindanan rond Aruba ta den masha mal estado. Su- 
puestamente motorrijtuigenbelasting ta un “bestem- 


mingsbelasting”. Pero den practica e ta bay pa “algemene 
pot voor personeelskosten, financiële verplichtingen Land 
Aruba (paga debe local y internacional), diverse diensten 
en goederen y subsidio pa fundacionan cu ta artificialmente 
paga salario di friends and family ^buiten de LMA om”. 


A 
wor ta na discussion, cu Gobierno ta loco pa cobra un 
belasting acerca, Conoci como KK-Tax (Impuesto di 
Poepoe) pa construi un RWZI nobo. Cu e impuesto aki lo 
ser cobra unicamente na turistanan. Cu esaki Gobierno ta 
matando e galiña cu ta pone e webo oro. Ya caba Aruba no 
ta aparece di ta un isla pa bishita, E no ta cay den e prome 
10-nan di Caribe, pero si ta un di mas caro den Caribe. 


Bo ta kere realmente cu e USD 35.00 pa turista cu kier bay 
cobra como “bestemmingsbelasting” pa drecha RWZI of 
traha un nobo, ta bay ser uza pa tal? Ata e motorrijtuigen- 
belasting ta prueba palpabel kico ta bay pasta. Te Covid 
Tax di 15 dollar, unda a genera masha hopi placa, cu a haci 
un grupo masha rico mes, sin sa cuanto a bay den caha di 
Gobierno, a pone cu e Gobierno aki ta kere cu awor por bin 
cu e Poepoe-Tax di 35 dollar. 


L 
oke ta bay pasa ta cu eleccion adelanta ta na caminda y 
DOZENAS di fundacion nobo ta na caminda na unda ta 
bay popula tur esakinan cu hende liga na partido cu ainda 
no a haya nan promesa pa haya un trabao paga dor di Go- 
bierno cumpli. Ya cu no por hinca nan mas como ambte- 
naar den aparato publico, nan ta haya salario cu schaler- 
ing manera ambtenaar den fundacionnan cu contra mesun 
reglanan stipula pa Landsverordening Algemeen Nut Beo- 
gende Instellingen mes ora ta cuminsa haya subsidio, prin- 
cipalmente pa paga salario exorbitante y e oficina CBS cu 
mester coordina y controla hunto cu Algemene Rekenkamer 
y Centrale Accountantsdienst no tin ningun grip tiba e mal- 
gastamento aki. 


A 
core manda concepto di ley aden pa drecha Algemene 
Kiesverordening 24 januari ultimo, y awor tin super purá 
pa introduci tourism tax. Y segun nos di AWEMainta tin un 
“ subasta interno pa funcionnan di hefe di departamento y 
otro posicionnan clave” 
>>> 


DI TODO UN POCO PA 
REFLEXIONA 

den Gobierno ta bay tuma luga na unda 
personanan liga na MEP y RAIZ a haya señal 
pa check cua di e trabounan nan lo kier haya. 
Pues ta kende Gobierno ta kere nan por gaña? 
Kisas e Parlamentarionan, pero pueblo sigur 
cu NO!!! 


A 
sina tin mencion cu e actual Presidente di 
Parlamento, Edgard Vrolijk no kier sigui 
den politica, pero kier bira Inspector Hefe di 
Enseñanza. E puesto di Ombusman ta habri ai- 
nda, y den propio MEP tin discusion y menasa 
cu candidato di cierto grupo mester haya di- 
cho posicion, maske cu dicho candidato, sigur 
no ta un persona integro, anto pakico pusha 
pe bira e Prome Ombusman di Aruba? 


S 
i no cumpli cu dicho nombramento pa juni, 
e grupo aki den MEP lo retira nan sosten 
n’e Partido, tabata e menasa expresa. 


L 
o Ultimo: 
Durante e tratamento di presupuesto di 
DOW pa 2024 ayera mainta Presidente di 
Staten, Edgard Vrolijk a core cera e lista di 
orador pa papia di e manera limitando e inter- 
vencionnan di miembronan di Staten n’esun di 
Rycond Santos do Nascimento y Marco Berlis 
so. Cu esaki fraccion di AVP, MAS y ACCION 
21 a keda silencia y atrobe por papia di un 
actuacion di un Republica Bananera orkesta 
pa Edgard Vrolijk. 


Mirando cu den e tratamento ayera mester atende e asunto di RWZI y 
incinerator na Parkietenbos esaki ta nada menos cu silencia e criticonan 
di un maneho deficiente y pa purba fastball e presupuesto di DOW pa sigui 
esaki cu e fastball di Poepoe-Tax di USD 35.00. 


M 
irando kico ta pasando den nos sistema di husticia, tanto di Ministe- 
rio Publico como Colegio Supremo di Husticia, momento a yega pa 
laga investiga nan forma di proceder. Ambos organo ta violando leynan. Si 
tuma p.e. caso di investigacion di Otmar Oduber, cu ta bay pa 5 aña caba, 
no tin ningun clase di hustificacion, pero mas bien sempramento di teror 
cu Ministerio Publico ta practicando. 


Y pa colmo nos tin un Presidente di Hof, un Arubiano, cu no tin tempo pa 
contesta ningun carta. E situacion aki no por sigui asina, of pueblo tin 
cu lanta y demanda Hof y Ministerio Publico cumpli cu ley, of bay cas. 
Ta di spera cu proximamente ora cu e PG nobo pa Ministerio Publico, un 
Arubiano, huramento, e sa di haci OM limpi di su bagamunderianan. 

Den carnaval 70 Guardian Group Fatum 
ta sigura bo smile, bayendo e Xmile! 
Bo tin chance pa gosa di sorpresanan FANTASTICO. 
Cera bo seguro di cas y contenido entre 4 y 15 di februari 2024 


Bishita portal.myguardiangroup.com of bo broker preferi awe mes. 

Hunto 
nos ta celebra 
Carnaval! 


Aruba, un feliz Carnaval! 


N 
os por a tuma nota di cuestionamento door di Fraccion di MAS pa 
loke ta trata suma presupuesta pa asfalta caminda. Nan a haci un se- 


Parlamentario Shailiny Tromp-Lee na Marisol Tromp: 


Bo sa miho dus stop di manipula pa loke ta 
trata fondo pa drecha of mantene careteranan 


rie di pregunta al respecto cual a ser contes- 
ta debidamente door di Gobierno. Cu Marisol 
Tromp ta haya straño e presupuesto chikito 
cu a reserva pa asfalta caminda den 2024 ta 
remarcabel. Alabes ta remarcabel e relacion 
cu kier trece entre e suma cu ta keda genera 
mediante impuesto di vehiculo y e suma cu ta 
keda aloca pa drecha of mantene careteran- 
an. Ta un lastima cu Marisol cu tur su añan- 
an di experiencia como parlamentario y min- 
ister di Infrastructura ta cuestiona e situacion 
mientras e sa mihor. 


Na prome luga impuesto di vehiculo no ta un 
“bestemmingsheffing”, esta cu loke ta keda 
genera na entrada mediante e impuesto aki 
no ta destina specificamente pa cubri gasto di 
of inversion den algo specifico. Marisol Tromp 
sa esaki di experiencia y toch kier malinforma 
of uza e informacion incorectamente pa influ- 
encia y manipula opinion publico. 


Alabes ta bon pa informa pueblo kico tabata 
e suma cu añanan anterior a keda presupu- 
esta pa cubri gastonan di caretera. Na 2015, 
tempo di bonansa y Marisol sosteniendo e 
Gobierno di AVP e tempo ey, e suma presu- 
puesta tabata 3,5 miyon, na 2016: 3 miyon, 
na 2017: 5 miyon, na 2018: 6 miyon, 2019: 
5 miyon, 2020: 5 miyon, 2021: 0, 2022: 4.2 
miyon, 2023 3.5 miyon y pa 2024: 10.4 miyon. 


Durante tratamento di presupuesto di DOW, 
Minister President Evelyn Wever-Croes a duna 
splicacion amplio di e punto aki. Gobierno a 
splica un biaha mas cu door di e situacion 
di pandemia y nos finansa, prioridad a keda 
poni riba otro aspecto cu ta bon conoci pa 
nos tur, manera siguridad, salubridad y bien- 
estar general di nos hende y famianan. 


Poco poco nos ta recuperando y por hisa e 
suma cu ta inverti den nos careteranan. Cual 
na ningun momento a keda sin subraya e 
necesidad di esaki pero mirando nos circun- 
stancia mester a pone prioridad otro caminda. 

D 
iamars mainta, Minister di Integracion Glenbert Croes 
hunto cu su conseheronan huridico tabata presente na 
un presentacion di e Asociacion di Cuerpo Consular na Aru- 
ba. E presentacion aki, presenta pa sra Solangel, a wordo 
yama, e proyecto aliansa, y a enfoca riba e posibilidad, pa 
tur e consuladonan na Aruba y esnan den Caribe Hulandes, 
traha hunto cu Ministerio di Integracion, pa crea un plata- 
forma di conseho, guia, asistencia, y apoyo na e henter e co- 
munidad stranhero cu ta biba na Aruba. 


Un di e preocupacionnan cu a wordo treci dilanti, ta e echo 
cu tin hopi ciudadano stranhero na Aruba cu ta wordo mal 
conseha, of ta wordo kita placa pa asina por tramita nan 
documentonan pa permiso. Pa evita e casonan aki den futuro, 
kier bin cu un plataforma, na unda ministerio di integracion 
hunto cu e consuladonan lo traha hunto pa asina conseha, 
guia, y duna asistencia na e ciudadanonan stranhero aki, pa 
na un manera legal y sin problema por yega na nan permiso. 
A traves di e trayecto di integracion responsabel cu tin, y 
e necesidad riba mercado laboral pa trahadonan, lo duna 
preferencia na tur local prome y na tur ciudadano stranhero 
cu a drenta Aruba legalmente. 


Mirando tur e proyectonan, pa loke ta e zona di refineria, cu 
lo bay bin, lo bay tin e necesidad di trahadonan responsabel 
y di bon boluntad. E ciudadanonan stranhero cu a yega 
Aruba di un manera responsabel y legal, y cu tin respet pa 
e pida baranca aki, ta loke e mercado laboral mester, y pa e 
motibo aki, Aruba ta dispuesto pa brinda nan e oportunidad 
pa labora akinan, y asina forma hunto cu nan famia, un miho 


bida na Aruba. 


“Mi ta gradici e consuladonan pa nan iniciativa pa bin cu e 
plataforma di aliansa aki, paso ta solamente trahando hunto 
y uni, nos por sigura un servicio humano y husto pa e comu- 
nidad stranhero, cu tin e deseo di bin forma un hogar aki na 
Aruba. Aruba ta nos tur, Aruba ta un solo pueblo. 


Manera nos libertador Betico Croes a bisa, “Arubiano no ta 
solamente esun cu a nace na Aruba, sino tur esnan cu a 
bin pa aporta na progreso y bienestar di nos isla”. Aruba ta 
un solo pueblo y Ministerio di Integracion cu ACCA lo traha 
hunto pa Aruba” Minister Croes a expresa. 


Ministerio di Integracion hunto cu Asociacion di Cuerpo Consular di Aruba 


Lo crea un plataforma di guia y 
asistencia pa e ciudadanonan stranhero 

D 
ialuna mainta Minister di Turismo y Salud Publico sr. Dan- 
gui Oduber conhuntamente cu Director di Aruba Ports 
Authority (APA) sr. Marc Figaroa, CEO di Aruba Tourism Au- 
thority (ATA) sra. Ronella Croes y tambe e representante di 
DOW y Monumenten Bureau Aruba, sr. Raul Gei, a bini hunto 
pa un “kick off meeting” pa e proyecto di ex-DOW cu lo ini- 
cia pronto. 
E proyecto pa e edificio di ex-DOW ta un proyecto di reno- 
bacion. 


E edificio aki cu ya caba tin 16 aña bandona, ta un bista 
menos agradabel pa nos bishitantenan cu ta baha for di 
crucero. Pronto, Aruba lo mira desaroyonan di e proyecto 
di Port City y esaki tin como plan tambe cu e oficinanan 
existente di APA (tegenover di Yrausquin & Sons) lo mester 
muda bay den e edificio renoba di ex-DOW. Como esaki ta un 
edificio basta grandi ta bay comparti e edificio di manera cu 
e piso 2 ta bira oficinanan di APA. 


Aruba Tourism Authority (ATA) ta bay huur piso 1 di e edificio 
y lo bay converti e piso aki den un Visitor Information Center 
(VIC) pa brinda informacion na nos bishitantenan. E VIC lo 
brinda tur informacion di kico tur tin di haci na Aruba, kico 
ta tur e actividadnan, nos miho beachnan, lista di restau- 
rantnan y kico tur nos tin pa ofrece, nightlife, transporte y 
mucho mas. E lo sirbi como un guia pa e turista asina cu e 
baha di e barco crucero. 


Minister Dangui Oduber su vision y maneho den turismo ta 
basa riba keda haci inversionnan continuo den producto 
Aruba. Aruba ta un bon producto y di calidad. Pero pa 
mantene nos mes competitivo e ta di vital importancia pa 
keda haci inversionnan continuo den nos producto y esey ta 
locual cu ta wordo haci tambe cu e proyecto aki. 


Minister Oduber a demostra di tin un vision cla di proyec- 
tonan cu lo beneficia nos turismo y nos pais Aruba y reno- 
bando e ex-edificio di DOW lo tin un potencial grandi pa nos 
turismo crucero. Finalmente un danki na APA, ATA, DOW y 
Monumenten Bureau Aruba pa hunto realisa un proyecto cu 
lo ta un hoya den e centro di Oranjestad cu nos tur por ta 
orguyoso di dje. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Minister di Turismo a reuni cu ATA, APA, Monumenten 
Bureau y DOW p’e proyecto di ex-edificio di DOW 

D 
ialuna 5 februari 2024, Minister responsabel pa trans- 
porte, Sr. Ursell Arends, a tene un encuentro cu emplead- 
onan di Directie Luchtvaart Aruba. Proposito di e encuentro 
aki ta pa informa empleadonan tocante e decision di Gobier- 
no pa converti Directie Luchtvaart den un organisacion finan- 
cieramente autonomo, pa duna informacion tocante e proce- 
so cu lo wordo sigui, y pa contesta preguntanan. 


Durante e “kick-off meeting” aki, Minister Arends a elabora 
riba e motibonan cu a yega na e decision aki, cu a wordo tuma 
na 2019 caba, pero nunca a wordo implementa. Motibo prin- 
cipal ta pa fortifica Directie Luchtvaart como organisacion, pa 
asina e por cumpli na un miho manera y na un manera mas 
duradero cu tur su tareanan, responsabilidadnan y tambe cu 
e rekisitonan di Organisacion Internacional di Aviacion Civil 
(ICAO) como tambe otro organisacionnan manera FAA. 


E proceso di transicion lo wordo guia door di un stuurgroep 
nombra pa Minister, cu entre otro representante di Ministerio 
di Transporte, Directie Luchtvaart, DWJZ, Directie Financieen, 
DRH, y sindicato. E stuurgroep aki lo institui diferente werk- 
groep y lo tin como prome tarea pa entrega un “stappen- 
plan” pa minister dentro di 4 siman. 
Minister Arends a enfatisa cu lo asegura un proceso trans- 
parente, unda lo duna e coleganan di Directie Luchtvaart un 


Minister Arends a tene “Kick-off meeting” cu Drectie Luchtvaart 


update cada luna. 


Cu e proyecto aki lo fortifica Directie Luchtvaart, cu ta e 
stakeholder principal di aviacion na Aruba, responsabel pa 
e maneho y supervision di henter e ecosistema di aviacion 
na Aruba, cu ta di suma importancia pa nos turismo y nos 
economia. 

D 
iamars den oranan di atardi un UTV/ 
ATV a bolbe accidenta cu turista, ari- 
ba e caminda di tera entre Bushiribana cu 
Natural Bridge. Esaki tawata motibo pa 
polis y ambulance bay e sitio. 


Na yegada a topa cu un grupo, y entre nan 
un dama turista cu pa un of otro motibo a 
perde controla y bay cay. 


Paramediconan cu a yega e sitio a prepara 
e dama turista y a hib’e Hospital unda su 
compañe lo a bay top’e. 


Asina por mira cu e accidentenan di 
mashin nan aki ta keda sosode, un mas 
serio cu otro. 
Tin di e personanan aki nunca di nan bida 
a subi un di e mashin nan ey, y esaki cu 
tur e consecuencianan cu e tin cu ne den 
e tera panort ya. 


Otro turista herida den accidente di UTV 

D 
iamars den careda di 8or y 45 di anochi, presencia di po- 
lis a wordo pidi na un cas na Savaneta. Pa motibo cu ha- 
bitantenan lo a “rescata” un dama cu a wordo maltrata y su 
pareha lo a trata na pasa auto riba dje. 


Na yegada enberdad polis a bin topa cu un dama herida, n’e 
sitio nan a bin compronde cu e dama a haya discusion cu su 
casa y esaki a maltrat’e seriamente y despues lo kier a pasa 
auto riba. E lo a lastr’e. 


E habitantenan cu a scucha e dama ta grita pa auxilio a sali 
pafo pa yuda e dama y e pareha agresor a bandona e sitio 
den su Hyundai Getz color di oro. 


Mirando cu e dama a keda seriamente maltrata polis a pidi 
pa un ambulance. Tambe na e sitio a bin compronde cu e 
homber agresor ta un bon conocedo di polis. 


E dama mirando e golpinan cu e la ricibi a wordo hiba 
Hospital pa mas atencion medico; unda cu slachtofferhulp 
lo a presenta tambe na Hospital.  
No ta conoci si e dama lo bay haci un denuncia oficial contra 
su casa agresor.  


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


Homber a bati y 
lastra su casa cu auto 

‘E CAMINDA PA BIENESTAR’ e siman aki ta elabora riba 
un tema cu tambe ta concerni Aruba mirando cu awendia 
tecnologia ta hunga un papel hopi importante den e bida 
diario. 


Den e era digital, e bombardeo continuo di informacion, 
interaccionnan riba retonan social y e uzo intensivo di 
aparatonan electronico a transforma e manera cu nos biba y 
relaciona. Sinembargo, e cambio digital no ta bay sin conse- 
cuencia pa nos salud mental. 


E articulo aki ta explora con e uzo frecuente di apara- 
tonan electronico y retonan social por afecta nos bienestar 
emocional, manera tambe e strategianan cu nos comunidad 
moderno ta adoptando pa contraresta e efectonan negativo 
aki. 


Impacto di Pantaya riba Salud Mental: 
E aumento di tempo dedica na e pantayanan di aparatonan 
electronico ta asocia cu diferente problema di salud mental. 
For di un cansancio visual te na ansiedad y depresion, e 
efectonan ta varia y ta preocupante. 


Retonan social, en particular, a crea un ambiente unda e 
constante comparacion, buskeda di validacion y exposicion 
na contenido perhudicial por tin un impacto significante riba 
e salud mental di hende. 


Conexion Virtual contra Conexion Real: 
Aunke e retonan social ta duna nos e posibilidad di keda 
conecta cu amigonan y famia di manera virtual, nan tambe 
ta culpabel di neglisha e conexionnan presencial. Soledad 
y isolacion emocional ta bira problema creciente den e 
sociedad digital, a pesar di ta mas “conecta” cu nunca. 


E fenomeno aki ta lanta pregunta tocante e autenticidad di 
relacionnan online y nan impacto riba salud mental. 


Strategianan pa Fomenta Bienestar Mental: 
Uzo Consciente di Tecnologia: 
Fomenta consciencia tocante e tempo dedica na aparatonan 
electronico y retonan social ta di importancia. Establece 
limitenan, manera periodonan di desconexion digital, por 
yuda restaura e balansa entre bida online y offline. 


Enseñansa di Salud Mental Digital: 
○ Integra programanan educativo cu ta trata asuntonan di 
salud mental digital na scol y luga di trabou por ta clave. 


○ Comprende e risiconan y señalnan pa maneho di stress 
relaciona cu tecnologia por empodera hende pa cuida nan 
bienestar mental. 


Fomenta Conexionnan Significante: 
Stimula actividadnan social for di plataformanan digital y 
crea espacionan pa interaccion presencial por contraresta 
soledad y reforsa conexionnan emocional berdadero. 


Desaroyo di Aplicacionnan pa Bienestar Mental: 
Tecnologia tambe por ta parti di e solucion. Aplicacionnan 
cu ta designa pa fomenta salud mental, manera esunnan 
cu ta ofrece meditacion guia, sigui estadonan di animo y 
consehonan pa maneho di stress, ta bira popular como 
hermentnan positivo. 


Pa conclui, mientras nos ta acepta e oportunidadnan cu e 
era digital ta duna nos, tambe mester ta consciente di e 
retonan cu e ta nifica pa nos salud mental. Adopta strate- 
gianan consciente y balansa ta esencial pa garantisa cu nos 
conexion digital no ta compromete nos bienestar emocional 
den bida moderno. 


Si bo ta interesa den un tema specifico por manda nos un 
e-mail na: 
camindapabienestar@gmail.com y duna nos bo sugerencia 
riba kico abo ta haya interesante pa nos trece dilanti. 


E espacio aki tambe ta un espacio caminda abo como comer- 
ciante of proveedor di servicio/producto lo por haya un 
oportunidad pa presenta esaki na comunidad den forma di 
articulo, entrevista, pa medio di informacion tocante habi- 
tonan di bida saludabel, consehonan di bienestar, notici- 
anan medico y avancenan den e tereno di salud of temanan 
relaciona cu cuido personal, entre otro. 
Danki pa boso sosten. 
Saludo y Salud. 
Otro siman nos lo t’ey bek. 
Keda pendiente. 


S A L U D 
‘E Caminda Pa Bienestar’ 
‘E Caminda Pa Bienestar’ 


Bo salud mental den e era digital: 


Algun conseho pa fomenta bienestar emocional 

D 
iasabra ultimo durante Grand Lighting Parade Oranjes- 
tad, Aruba Tourism Authority a desvela locual ta bira e 
proyecto di ‘Aruba ta presenta The Invaders and Steelpan 
History’. Un proyecto di un gran magnitud y bunitesa cu lo 
ser admira durante Parada di Luz San Nicolas, sigui pa Para- 
da Grandi di San Nicolas, y Parada Grandi di Oranjestad. 


E iniciativa remarcabel aki a conta cu participacion legend- 
ario di Aruba Invaders, e banda di steelpan di mas bieu y 
stima na Aruba. Cu un historia rico di mas cu 70 aña, Aruba 
Invaders a sa di domina e arte di musica y a dedica nan 
mes pa pasa nan conocemento musical y herencia cultural 
di musica di steelpan na diferente generacion. 


E presentacion di e trailer di A.T.A. hunto cu Aruba Invaders 
tabata e punto di atencion riba e anochi magestral aki. Por 
a presencia mensahe general di A.T.A., un presentacion di 
videonan di carnaval di antes te cu awor, y tononan musical 
di steelpan mas emblematico di Aruba. 
E bunita colaboracion aki tabata un celebracion y un regalo 
na e comunidad di Aruba dedica na e legado cultural di 


Aruba su carnaval. 
Alabes, A.T.A. a pone disponibel un Qr-Code riba e trailer cu 
ta brinda detayenan tocante e proyecto den su totalidad, 
historia, diferente video y musica di pasado te awor. Nos 
ta invita e comunidad pa scan esaki durante di parada of 
bishita https://www.aruba.com/us/our-island/history-and- 
culture/steelpan-history. 


Un invitacion ta ser extendi na e comunidad local y bishi- 
tante di e isla pa uni nan mes na e proyecto historico aki. 
Disfruta di e ritmo contagioso, captura momentonan inolvid- 
abel, y bira parti di e legado carnavalesco cu lo keda resona 
den e cayanan vibrante di Aruba. 


Un danki special na Go Cultura Foundation y Elite 
Productions, y na e siguiente organisacionnan pa cu nan 
contribucion y conocemento: Departamento Arubiana- 
Caribiana di Biblioteca Nacional di Aruba, Sra. Graciela 
Nedd-Cheng, Archivo Nacional di Aruba, Sra. Maybelline 
Arends-Croes, Rebecca Roos Productions, canal di YouTube: 
Roos Productions. 


A.T.A. a Estrena Proyecto Espectacular 
di Steelpan durante Carnaval 2024 


‘A ricibi gran aceptacion di e comunidad carnavalesco durante e prome salida’ 

W 
ardacosta ta informa hobennan entre 18 
y 25 aña, cu tin e ambicion pa bira Agente 
di Wardacosta, pa inscribi nan mes pa e Estu- 
dio Basico pa bira Agente di Wardacosta (Basis 
Opleiding Kustwacht, BOK). E estudio basico 
ta un programa di estudio cu un duracion di 1 
aña cu vaknan practico y teoretico, incluso un 
training pa bira Agente Policial Extraordinario 
(Buitengewone Agent van de Politie, BAVPOL). 
Tanto hobennan masculino como femenino por 
inscribi pa e estudio di BOK. 


E estudio ta start den augustus 2024 cu 
un periodo di introduccion, asina yama 
‘SamenSterk’. E meta di e periodo ‘SamenSterk’ 
ta cu e aspirant durante e periodo aki, lo crece 
tanto fisicamente como mentalmente y ta 
ser conoci cu e organisacion di Wardacosta. 
Durante e estudio e aspirantnan ta ricibi habi- 
lidad basico, di entre otro EHBO (‘first aid’) y 
training cu arma. Tambe educacion nautico y 
vaknan di training basico di ekiponan di rescate, 
paga candela, legislacion di Wardacosta y 
manual di radio VHF, cualnan ta forma parti di 
e pakete di e estudio BOK. E condicionnan pa 
inscribi ta cu bo tin nacionalidad Hulandes, y cu 
bo ta inscribi na Aruba, Corsou, Sint Maarten 
of islanan BES y cu bo tin entre 18 y 25 aña 
di edad, na inicio di e curso. Tambe bo mester 
tin minimal un di e siguiente diplomanan: 
MAVO-4/ VMBO/VSBO- TKL/ L.T.S/ T-stroom/ 
EPB-door -stroom/ EPI of un diploma ekiva- 
lente na educacion secundario, cu bo tin un 
diploma di landamento, cu bo por lesa y scibi 
Hulandes, tin un bon condicion fisico, cu bo no 
ta bisti bril of lens y cu bo no tin un ‘strafblad’. 


Si bo ta interesa den e estudio, bo por bishita 
e website di Wardacosta via werkenbij.kust- 
wacht.org Aki bo por sigui e link pa yega n’e 
formulario di inscripcion. Inscripcion ta cera 1 
di mei 2024. 


Estudio Basico pa bira Agente di 
Wardacosta ta habri pa inscripcion 


Hoben bo kier bira Agente di Wardacosta pa proteha bo pais? 


Bo kier yuda salba bida di hende y yuda intercepta botonan cu ta trece mercancia ilegal Aruba? 

A 
rtista visual Vanessa Paulina a presenta un 
buki special titula ‘Virginia, e rebelde di Aru- 
ba’ na Biblioteca Nacional Aruba. ‘Virginia, e re- 
belde di Aruba’ ta skirbi pa Jeroen Hoogerwerf y 
ilustracion ta di Vanessa Paulina. Un buki pa mu- 
cha nobo na 2 idioma, Papiamento y Hulandes. 
Artista visual Vanessa Paulina  a presenta su 
ilustracionnan pa e buki durante e celebracion di 
‘Dia di Biblioteca’. Empleadonan di biblioteca ta 
celebra tur aña ‘Dia di biblioteca’ y ta para keto 
na e trabou di biblioteca y su servicio. 


E buki ta conta e storia di Virginia, e rebelde di 
Aruba. Con el a lucha pa su libertad y a resisti 
contra opresion di su doño. Un storia di rebeldia, 
di resistencia y lucha contra inhusticia. E publi- 
cacion aki lo ta den coleccion den biblioteca 
pronto pa tur miembro por fia. 
Prologo di sra. Xiomara Maduro, Minister di 
Finansa y Cultura: “Na Aruba tambe tabatin 
catibo. 
Investigacion 
den 
nos 
archivonan 
historico na Archivo Nacional Aruba, ta revela 
algun storia di e catibonan aki. E storia di Virginia 
Dementricia Gaai ta un di nan. Virginia tabata un 
mucha muhe catibo cu a rebeldia contra su doño, 
pasobra e tabata kier ta liber pa haci e cosnan 
cu e tabata haya bon. Varios biaha Virginia a 
wordo castiga pa falta di respet pa reglanan cu 
su doño a pone p’e como catibo. Sinembargo 
ningun castigo di sota di zweep tabata por a stop 
Virginia di keda lucha pa e derecho di ta liber pa 
dicidi pa su mes. 


Virginia 
su 
storia 
ta corda nos cu ta 
importante pa nos 
por dicidi pa nos 
mes. Cu nos mester 
percura pa semper 
nos keda gosa di e 
derecho aki, y pa 
nos no sucumbi pa 
lucha ora ta trata 
di nos libertad pa 
dicidi pa nos mes. Ta 
importante pa di chikito caba nos siña esaki. Nos 
no mester busca ehempel leu di cas, ya cu na 
Aruba mes tin ehempel di hendenan cu a sali pa 
defende e derecho pa dicidi pa nos mes. Virginia 
ta un di nan…” 


Virginia, e rebelde di Aruba – rebel van Aruba 

D 
iahuebs 8 di februari 2024, Lotto, 
E Loteria di Aruba, ta contento di 
por anuncia cu desde diabierna 9 di 
februari e tan gusta Multi-X tambe ta 
obtenibel cu e wega di Big 4! Multi-X 
ta duna bo e oportunidad pa multipli- 
ca bo premio te cu cinco biaha! 


Abo ta cla pa multiplica bo premio awo 
tambe cu Big 4? Big 4 ta un wega di 4 
cifra for di 0 – 9, cu sorteo di merdia y 
anochi, pues ta invita pueblo di Aruba 
pa pasa cumpra nan ticket pa e sorteo 
di diabierna merdia of anochi. 


Bet ta cuminsa desde 0.50 te cu 35 
florin (35 pida) y e prome premio di 
Big 4 ta 5.000 florin. Multi-X ta duna 
bo e oportunidad di gana bo premio di 
Big 4 mas un extra chens, multiplica 
bo premio di Big 4 te cu dobel, tripel of 
cinco biaha mas. 


‘Multi-X’ a wordo introduci cu e wega 
di Lucky 3 cu ta un wega di 3 cifra, 
despues cu Multi-X a haya un gran 
aceptacion, a introduci’e ariba e wega 
di Catochi y awo ta introduci Multi-X 
ariba Big 4 tambe, dunando bo e chens 
pa multiplica bo premio! 


Con pa hunga? 
Bo ta cuminsa na cumpra bo Big 4 
cerca bo rebendedo di Lotto preferi of 
bishita Lotto Online. Bo ta scohe bo 4 
cifranan for di 0 – 9 mas bo suma di 
bet, y pidi bo rebendedo pa agrega e 
Multi-X na bo compra di Big 4, cual lo 
bira e mesun suma cu bo a bet pa Big 
4. Si bo a cumpra 1 florin na Big 4 y 
bo a agrega Multi-X, automaticamente 
Multi-X lo costa 1 florin tambe y bo 
ticket lo costa total di 2 florin. 


Durante sorteo di Multi-X si e bala FP 
sali, bo ta gana e premio di Big 4 y bo 
ta haya un chens extra pa e siguiente 
sorteo di e mesun orario. Si bo gana e 
prome premio y si sali e bala X2, bo ta 
gana dobel di e prome premio di Big 4 


cu lo bira 10.000 florin (5.000 x2), si 
sali un bala X3 e prome premio ta bira 
tripel cu lo bira 15.000 florin (5.000 
x3), anto si sali X5 e ta bira cinco biaha 
mas y bo a gana 25.000 florin como 
prome premio (5.000 x5). Y asina ta 
conta pa ora bo hunga 3 cifra tambe 
di Big 4. 


Busca bo Big 4 y multiplica bo premio 
cu Multi-X, multiplicando bo suerte 
den 2024! Sintonisa na e sorteo cu ta 
pasa tur dia 2:30pm y 7.45pm, y diad- 
omingo 2:00pm. 


Lotto, E Loteria di Aruba tin diferente 
wega, Catochi, Big 4, 1-OFF, Zodiac, 
Wega di Number di Korsou di Lotto, 
Lucky 3, Multi-X, Lotto di Dia, Lotto 5, 
Mini Mega cu su Mega Plus y e dife- 
rente weganan di Raspa y Gana y 
Instacash. 


Cumprando Lotto bo ta contribui na 
deporte riba nos isla. E meta ta pa 
organisa loteria, cambia bida di su 
hungadonan y na mes momento inverti 
den deporte local pa medio di dona- 
cionnan na e comision di subsidio. 


Lotto ta introduci Multi-X ariba Big 4 tambe! 

D 
iamars dia 13 di februari pa 7or di anochi lo tin un char- 
la na Universidad di Aruba (Room A) tocante e relacion 
entre cambio di clima, cultura y sociedad. E charla aki ta 
wordo organisa pa e proyecto di investigacion ‘Isleñonan na 
Timon’ (Island(er)s at the Helm). Dr. Francio Guadeloupe lo 
duna un introduccion tocante e importancia y balor pa stu- 
dia efectonan di cambio di clima y con esaki ta wordo exper- 
encia pa e hende y e sociedad. En general e topico di cam- 
bio di clima ta wordo mira y discuti den termino di solucion 
hudicial, economico y tecnico. Durante e introduccion aki lo 
tira un bista ariba e problematica di cambio di clima for di e 
perspectiva di herencia cultural y cultura popular. 


Harold Kelly, arkeologo di Museo Arqueologico Nacional 
Aruba (MANA) y candidato doctorado arkeologia (Ph.D) lo 
despues duna un charla tocante su investigacion. E lo splica 
duna un splicacion di e resultado nan preliminario di su 
investigacion tocante conocemento tradicional y indigeno y 
e transmision di e conocemento aki den sociedad di awendia. 


E evento lo ta na Ingles. 


Pa sign up por uza e link aki: https://lnkd.in/ekjmNEC7. 


Cambio di clima ta un problematica cu ta afecta henter 
mundo, incluyendo e area di Caribe. Tin indicacion cientifico 
cu e bida diario di isleñonan lo mira cambionan drastico na 
aña 2050 caba, por ehempel cambionan na e costa di nos 
isla. Pa motibo di e indicacion nan aki a dicidi di investiga 
e forma cu habitantenan di e islanan ABCSSS ta adapta na 
cambio di clima y inventarisa ki tipo di adaptacion ainda ta 
necesario. 


Island(er)s at the Helm ta un proyecto di investigacion di 
cinco aña cu a cuminsa na 2021. E ta wordo financia pa 
NWO (Nederlandse Organisatie voor Wetenschappelijk 
Onderzoek) y ta wordo organisa pa Koninklijk Instituut voor 
Taal, Land en Volkenkunde (KITLV). Tur seis isla Caribense 
den Reino Hulandes ta forma parti di e proyecto aki. 


Pa esnan cu ta interesa pa haya sa mas tocante e proyecto 
di investigacion por sigui e pagina ‘Islanders at the Helm’ 
riba Facebook, LinkedIn of riba e website. 


R 
ecientemente 
Filomena 
College 
Mavo na San Nicolas a eligi su rep- 
resentantenan di Carnaval 70. Publico 
por a vota online pa saca esunnan cu 
lo representa e scol den e paradanan 
escolar di Carnaval 70. 


Entre otro cada participante por a traha 
un video cu su mensahe p’e hubentud 
di San Nicolas y Aruba henter pa 
Carnaval 2024. 


MC tawata meneer Addonsito y e 
resultado tawata: 
Princesita: Manon Kraaikamp (klas 
1A). 
Reina: Anwizienne Geerman (klas 2C) 
Prins “DEN” y Pancho “Ambiente” 
tawata Keondre Harrigan y Jaydrick 
Panneflek. 


For di directorado di Filomena College 
Mavo, cada un a ricibi un regalo y tur 
mucha presente a scucha cu e scol lo ta 
activo participando cu nan represent- 
antenan den Carnaval 71 den 2025. 


Charla tocante cambio di 
clima, cultura y sociedad 


Reina, Princesita, Prins y Pancho di Filomena College Mavo 2024 

D 
ialuna ultimo, Prome Minister Evelyn Wever-Croes a reu- 
ni cu representantenan di Departamento di Recurso Hu- 
mano y a haya un presentacion di e prome conclusionnan 
di e estudio riba restructuracion di aparato gubernamen- 
tal. Esaki ta un estudio cu lo tuma su tempo, y lo tin resulta- 
donan importante pa Aruba. 


Gabinite Wever-Croes desde inicio di gobernacion, ta 
tumando pasonan pa haci e aparato gubernamental mas 
eficiente pa mehora mas ainda e servicio na ciudada- 
nonan. Den e cuadro aki, tin dos proyecto grandi andando, 
restructuracion di e aparato gubernamental y e proyecto di 
e-Government. 


Prome Minister a indica cu e trabounan di restructuracion 
di e aparato gubernamental, den cuadro di e plannan di 
reforma, Landspakket, a palabra cu Hulanda cu nan lo duna 
asistencia den esaki y Hulanda a ‘engaged’ PriceWaterHouse 
Coopers pa haci estudio con por optimalisa e aparato 
gubernamental. Trabounan ya a cuminsa y a reuni cu tur 
departamento di Gobierno. E prome resultado a keda cla y 
dialuna ultimo Prome Minister a haya un presentacion pa 
Departamento di Recurso Humano di e resultado preliminar 
di estudio aki. 


Prome Minister a remarca cu den e estudio a tene cuenta cu 
diferente tarea. Cua ta e tareanan cu segun ley e departa- 
mentonan mester haci y cua tareanan e departamentonan 
ta haci cu no ta cay segun ley. Tambe a pone atencion na e 
tareanan cu lo por wordo privatisa y cua ta e tareanan cu 
mester stop. Tambe den e estudio a conclui cua ta e tare- 
anan cu mester wordo haci y no ta wordo haci y con pa 
structura esakinan miho posibel. 


E departamentonan cu ta resorta bou di Ministerio di 
Asuntonan General y Infrastructura a pasa den e proceso 
aki y DRH hunto cu Prome Minister a repasa e conclusionnan 
di e estudio. A base di e conclusionnan aki, lo sigui cu e 
siguiente fase den cual lo bin cu proposicionnan concreto 
kico ta e tereanan cu lo por privatisa entre otro, pa asina 
restructura e aparato gubernamental y haci’e mas eficiente. 


“Na final di dia, e aparatao gubernamental mester ta mas 
eficiente, cu suficiente empleado cualifica y cu tur herment 
y ekipo pa duna e miho servicio posibel na ciudadanonan di 
Aruba. Esey ta nos compromiso y nos lo percura pa cumpli 
cu n’e”, Prome Minister a duna di conoce. 


Trabounan di restructuracion di 
aparato gubernamental ta bayendo bon 

D 
iadomingo cu a pasa, den Carnival Village na 
San Nicolas, a tuma luga e kimamento di Mo- 
mito di Carnaval 70. Esaki ta un tradicion cu ta 
marca e fin di e temporada di Carnaval pa nos 
muchanan y hobennan. 


Minister Maduro encarga cu Cultura tabata 
presente pa asina compaña SMAC y e monar- 
canan Infantil y Hubenil pa bisa ayo na Carnaval 
70, despues di un temporada exitoso tras di 
lomba. Durante e anochi aki, SMAC a otorga un 
reconocimento bon mereci na Janine Rodriguez 
di Slachtofferhulp pa e bunita trabou cu e ta 
eherciendo pa nos Pais. Despues di esaki, a sigui 
pa scucha e testament di Momito lesa pa e Prins 
y Panchonan, caminda cu varios punto a resalta, 
entre otro cu Momito ta haya cu e parada di 
mucha tabata uno luhoso, yena cu hopi fantasia 
pero tambe den mesun rosea a indica di tabata 
tristo di mira hopi mucha chikito laat riba caya 
y hopi tambe sin usa earplugs. E mandatario ta 
pidi pueblo di Aruba pa ta mas consciente y pa 
hunto nos ban proteha nos muchanan cu ta e 
futuro di mayan. Finalmente, despues di a lesa 
e testament a bay over pa kima e Momito cu a 
marca fin di e temporada aki pa nos muchanan. 


‘Cultura bo tin cu bib’e y bo participacion ta 
engrandece’ tabata palabra di e mandatario na 
final di e evento aki. Minister Maduro, den nomber 
di Gobierno di Aruba, ta gradici SMAC, tur grupo 
di carnaval y specialmente nos muchanan pa un 
Parada di Mucha sumamente bunita y exitoso. 


Cerando e temporada di mucha y hoben pa Carnaval 70 


Minister di Cultura tabata presente na kimamento di Momito 

Declaracion di Presidente Petro. 
Den weekend cu a pasa Presidente di Colombia, Petro a saca un 
comunicado den prensa di e intentonan di Fiscalia=Ministerio 
Publico Colombiano, cu ayudo di sectornan di narcotrafican- 
tenan y politiconan corupto, pa baha e presidente di Colombia, 
democraticamente eligi dor di pueblo. Petro ta haci apelacion 
na organisacionnan di derechonan humano, partidonan progre- 
sista y organisacionnan sindical di Colombia y di mundo henter 
pa presta atencion na su denuncia, cu Fiscalia di Colombia a 
suspende contra tur regla y sin rason e canciyer Leyva. 


Alvaro Leyva ta un politico, hurista, economista, defensor di 
derechonan humano y diplomatico. Motibo duna dor di fiscal ta e 
contrato pa traha paspoortnan nobo. Pero segun esnan conoci di 
e situacion di Colombia ta e hecho cu pronto lo tin un bishita di un 
delegacion di huristanan di Conseho di Siguridad di UNO, kend- 
enan mester ser bon atendi y pa ricibi informacionnan corecto 
ariba con e desaroyonan di e acuerdo di pas na Colombia di 2016 
ta sigui. Fiscal no kier pa e delegacion ricibi informacionnan 
valioso y corecto di un specialista ariba Derechonan Humano. 


Narcotraficante si mag duna contribucion pa campaña politico, 
sindicato no. 
Tambe ariba un investigacion contra e presidente di Colombia pa 
motibo di un contribucion di un Federacion Sindical pa e campaña 
politica di Petro. Agentenan di Fiscalia den forma bruto a haci 
incursionnan dentro di sindicatonan, a uza presion pa testigonan 
acusa e presidente, tur sin exito. Tin casonan cu pa partidonan 
derechista si ta wordo declara legal, pero pa e partido di Petro, 
mesun accion ta ser declara ilegal. Tin e caso, cu declaracionnan 
di un contribucion di un Narcotraficante, yama ñeñe, na e partido 
cu a nombra e fiscal, sin ningun investigacion, e caso ñeñe ta ser 
declara legal. Pues pa narcotraficante ta legal pa duna contribu- 
cion, pero sindicato progresista NO. 
Petro, den su declaracion ta bisa cu e mester alerta mundo cu 
mafianan a coy poder den fiscalia y su lucha ta pa kibra e poder 
aki. 
P’esey Presidente Petro a pidi e pueblo Colombiano pa ta alerta, 
cu mobilisacionnan masal di pueblo pa kita e poder mafioso y 
trece bek e decencia cu mester reina den Husticia na Colombia. 
Su partido Pacto Historico a yama demonstracionnan masal den 
tur e ciudadnan grandi na Colombia, diahuebs 8 di februari 2024. 


Lawfare. 
E tema aki a bini dilanti den e caso aki contra Presidente Petro 
na Colombia y cual ta ser uza hopi contra politiconan progre- 
sista na mundo, pero mas special na Latino-America, unda ta uza 
husticia como herment politico pa elimina oponentenan politico 


na un momento oportuno. Pues un sorto di mecanismo cu minis- 
terio publico, hunto cu prensa y oposicion ta manipula y formula 
casonan falso, basa ariba corupcion. Esakinan pa ilegalisa y 
prohibi lidernan progresista=izkierdista pa participa den e 
proceso politico. 


Lawfare ta un Soft Coup. 
Lawfare ta wordo yama tambe Soft Coup. Un coup=toma di poder 
mas suave. Sigur si nos analisa e golpinan di estado na Latino- 
America di e decadanan 50, 60, 70 y 80 di siglo pasa, unda cien- 
milnan o miyonnan di morto a cay. 
Tin hopi casonan di Lawfare conoci den e siglo aki manera: 
Actual presidente di Brazil, Lula , pa e no ta un candidato presi- 
dencial contra Jair Bolsonaro, na 2018, Fiscal na Brazil a trece 
acusacionnan falso y Lula mester a bay prizon pa basta tempo. 
Nunca Lula a presenta dilanti di un Hues pa defende su caso. A lo 
largo Lula a sali liber di tur acusacion y despues a sali eligi como 
presidente di Brazil. 


Caso di Evo Morales, kende a gana eleccion cu mas di 10% di 
bentaha ariba su contrincante, pero cu acusacionnan infunda di 
corupcion mester a bandona su pais y bay den exilio na Mexico 
pa salba su bida. Den e siguiente eleccion poco lunanan despues, 
su compañero di campaña, Luis Arce ta gana eleccion cu 
bentaha grandisimo. E caso di Christina Kirchner, Ex-presidente 
di Argentina, kende a ser prohibi pa participa den eleccion pa 
presidente. Igualmente Ex-presidente di Ecuador Raphael Corea, 
kende a ser prohibi pa drenta Ecuador y mester a bay den exilio 
na Belgica. 
Recien ta e caso di Pedro Castillo, e presidente Izkierdista, 
kende na 2021 a gana eleccion presidencial na Peru, pero na 
december 2022, a base di manipulacionnan di su vice-pres- 
idente Dina Baluarte y Fiscal=Procurador General Benavides a 
ser baha como presidente y hinca den prizon, sin cu Presidente 
Pedro Castillo a aparece dilanti di un Hues pa defende su caso. 
Benavides a ser nombra Fiscal interino na 2022, specialmente pa 
investiga Presidente Castillo. Na dec 2023, Benavides a ser baha 
como fiscal pa motibonan di actonan coruptivo. 


A pesar di manifestacionnan grandi y rechaso grandi di pueblo 
contra Baluarte, Pedro Castillo ta den prizon ainda. Asina tin mas 
casonan di Lawfare na Latino-America y na mundo. Otro hecho 
conoci ta cu despues di analisa e casonan di lawfare, casi semper 
e mannan scur di USA ta meti. Igualmente manera tabata e 
casonan di e golpinan di estado di siglo pasa, den siglo 21, Merca 
no ta tolera presidentenan progresista na Latino-America. 


Pues ora analisa e situacion na Colombia, e ta uno hopi serio, 
unda Pueblo a eligi un Presidente Izkierdista, pa caba cu tur 
actonan di bandides, caba cu bagamunderianan di politica dere- 
chista y trece un politica mas humano cu medidanan social na 
bienestar di full e pueblo Colombiano. Mundo politica di derecho 
na Colombia, encabesa pa Fiscalia, yuda pa prensa derechista, 
no kier acepta e situacion nobo na Colombia. P’esey e intentonan 
di Lawfare contra Petro. 


Gregorio Wolff 
Intento pa baha e gobierno 
di Petro na Colombia 

Receta 
TIEMPO PREVIO:30 minutos 
HORA DE COCINAR:10 minutos 
TIEMPO TOTAL:40 minutos 
4SERVICIO 


Ingredientes: 
4 claras de huevo grandes 
1 cucharada. cuatro 
1 cucharada. Maicena 
7 onzas Camarón Tigre 
5 tazas de agua 
1 cucharada. vino de cocina 
1 cucharadita pimienta blanca 
1 cucharadita Sal 
6 tazas de pan rallado Panko 
15 taza de aceite de cocina 


Direcciones: 
1 - Batir 4 claras de huevo hasta que queden esponjosas 
(usa la batidora durante mucho tiempo, también puedes 
usar la máquina para hacer pasteles) 
  
2 - Añade 1 cucharada de harina y 1 cucharada/10 g de 
almidón. Mezcle bien y deje reposar 
  
3 - Corta los camarones tigre por el borde del lomo con un 
cuchillo. 


 4 - Marque ambos lados con 1 corte a lo largo y un par de 
cortes a lo ancho. El objetivo es romper los tendones para 
evitar que los camarones se enrollen al freírlos. 
  
5 - Limpiar los camarones con agua. 
  
6 - Sazona los camarones con vino de cocción, pimienta 
blanca y sal. Mezclar bien. 
  
7 - Cubra cada camarón sazonado con la masa de clara de 
huevo por completo. 
  
8 - Cubra otra capa de pan rallado. Dejar de lado. 
  
9 - En una sartén, coloque suficiente aceite de cocina a 
100-130°F / 40-50°C (la temperatura del aceite no debe 
ser superior a esta). Agrega los camarones y revuelve suave- 
mente. Lleve lentamente la temperatura del aceite a 100°C- 
130°C en unos 5-6 minutos hasta que los camarones se 
vean dorados. Retirar del aceite y escurrir. 


(Nota: la temperatura del aceite no puede ser demasiado 
alta, 100-130°F / 40-50°C cuando agregue los camarones. 
Aumente lentamente la temperatura a 100-130°C mientras 
fríe en aproximadamente 5-6 minutos). 
  
Disfrutar 


Tempura De Camarones Crujientes 


Crujiente y esponjosa por fuera, jugosa 
y sabrosa por dentro, esta tempura de 
camarones crujientes es fácil de hacer 
y seguramente será la favorita de los 
amantes de los camarones. 

Fortaleza pa Famia 


Sinceramente, Pastor Marcel Balootje 


HESUS Cristo a bisa, y ta para skirbi den Marco 9:43- 
48: Si bo man haci ta bo trompica, corte kita afo, miho bo 
drenta bida mancaron, cu teniendo dos mannan bo bay 
den fierno, den e candela cu no ta paga nunca, caminda 
nan bichi no ta muri, y e candela no ta paga. 


Si bo pia ta haci bo trompica, corte kita afo, miho bo drenta 
bida lam, cu teniendo bo dos pianan bo wordo tira den 
fierno, den e candela cua no ta paga nunca, caminda nan 
bichi no ta muri, y e candela no ta paga. 
Si bo wowo haci ta bo trompica, sake tira afo, miho bo 
drenta reino di Dios, cu un wowo so, cu teniendo dos wowo, 
bo wordo tira den candela di fierno, caminda nan bichi no 
ta muri, y e candela no ta paga. 


Proverbionan capitulo 1 ta para skirbi: Mi yiu si peca- 
dornan tenta bo no consenti, mi yiu no anda cu nan. No 
laga bo pia coy e nan caminda, pasobra nan pia ta core 
bay na maldad, y nan ta lihe pa drama sanger. 


Pone un guarda na mi boca, O Señor, tene warda na e porta 
di mi lipnan. No inclina mi curason na ningun cos malo, 
practica obranan di maldad, hunto cu hende cu ta haci 
maldad y no laga mi come di nan delicatesse nan. 
Participa, apoya, of consenti cu maldad, ta biba den 
mesun caya, tira piedra sconde man, manda hende bay 
haci malo pa bo, of planea maldad, tur ta cosnan cu Dios 
ta rechasa completamente, pasobra Dios su wowo ta mira 
tur caminda. 
Pasobra esun cu haci malo lo ricibi consecuencia di 
e maldad cu e a haci, y esey sin distincion di persona 
(Colosensenan 3:25). 
Asina anto: cada uno di nos, lo duna cuenta di su mes na 
Dios (Romanonan 14:12). 


Arepentimento pa yega na salbacion di alma pa medio di 
Cristo Hesus, ta locual tur hende mester haci, ta locual tur 
hende personalmente mester scoge pa haci, pasobra mien- 
tras cu nos ta na bida, nos tin e oportunidad pa drecha nos 
asuntonan cu Dios, pero despues cu nos muri nada, nada 
no por wordo ahusta mas. 


Un hende por haci oracion pa un otro persona, pa e sali for 
di orguyo y maldad, pero ta e persona mes mester humiya 
su mes dilanti di Dios, y pidi pordon pa su picanan y asina 
kere den Cristo Hesus pa e por alcansa bida eterna. Dios 
ta odia Orguyo. 


E temor di Señor ta pa odia maldad: Orguyo, Arogancia y 
mal caminda, y un boca perverso, mi ta odia (Proverbionan 
8:13). 


Ora cu Orguyo ta bini, deshonor tambe ta bini, ma sabi- 
duria ta cerca e humildenan (Proverbionan 11:2) 


Cada hende cu ta Orguyoso su curason ta un abomi- 
nacion pa Señor, siguramente e lo no keda sin castigo 
(Proverbionan 16:5). 


Orguyo ta bini prome cu destruccion, y un spirito arogante 
prome cu caida (Proverbionan 16:18). 


Dios no kier herida bo Orguyo, Dios kier mata bo Orguyo, 
pasobra Orguyo ta un influencia diabolico. Ora hende 
ta halsa nan mes, nan ta chercha Dios, y haci bofon, ora 
hende no ta respeta Dios, no tin temor di Dios, conociendo 
e caminda, di berdad y moral, nan ta desvia completamente 
for di e palabra di Dios, y drenta un bida di inmoralidad y 
abominacion, esey nos ta yama culminacion di Orguyo. 


Dios ta duna oportunidad na tur hende pa arepenti, pasobra 
Dios no kier pa ningun hende bay perdi, pero pa tur yega 
na conocemento di Su Palabra. 


Dios tene misericordia. 


Hende orguyoso y malvado no tin entrada serca Dios 

Cu gran dolor y tristeza den nos curason, mas 
alabez cu inmenso gratitud pa su bida y legacia, 
nos ta anuncia fayecimento di 


Sr. Harold D. Malmberg 


Esposo di sra Maud Malmberg-Brown, Tata di 
Ricardo, Lisette y Giovanni, abuelo di Thalia, 
Ricardo Jr., Samantha, Thiago, Joey y Jamiro 
y bisabuelo di Jayden y Mia. 


Rumanan Hans, Elizabeth, †Lydia, Mildred, 
Hellen, Lillian y Clyde, tur sobrino, sobrina, 
famia, amistadnan y Junta Directiva, 
Gerencia y Staff di De Palm Corporation VBA 
y tur empresa subsidiario. 


Un gran pionero y visionario di nos industria 
turistico, cu a contribui inmensamente na nos 
pais a bay sosega na paz. 


Juan 14:1-2: 1“No preocupa of rindi na 
miedo, pasobra bo a kere den Dios, awo 
confia y kere den Ami tambe. 2 E Cas di 
mi Tata tin hopi morada, y ami ta bay pa 
prepara un lugar pa boso.” 


Oportunidad pa condolencia, diahuebs 8 di 
februari 2024 di 6:00 pm pa 8:30 pm na Royal 
Funeral Home 


Acto di entiero y despedida lo tuma lugar na 
Royal Funeral Home, diabierna 9 di februari 
2024 di 9:00 am pa 11:30 am, sigi pa e 
ceremonia di despedida 11:30 am pa 12:15 
pm. Acto di cremacion lo tuma lugar den 
seno di famia. 


En bez di flor of krans, famia lo prefera un 
donacion den Harold Malmberg su nomber 
na Centro di Bario Dakota. 
Informacion di Cuenta Bancario: 
Nomber di beneficiario: Buurt- en 
Sportvereneging Dakota 
Banco: Banco di Caribe 
Number di Cuenta: 80880301 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Nos ta anuncia fayecimento di: 
Mariela 
Granada Garcia 
Cariñosamente yama “Tanchi of Tanchi Jela” 
VDA. di Wever 
*27-09-1949 - † 01-02-2024 


Acto di despedida lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. 
Salmo: 23 


Nos ta anuncia fayecimento di: 
Emiterio Croes 
*22-04-1931 - †06-02-2024 


Acto di entiero lo wordo anuncia despues. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Nos ta anuncia fayecimento di: 
George Ismael Hoek 
Cariñosamente yama “Chef Hoek of Djodjo” 
*13-09-1948 - † 06-02-2024 


Acto di despedida lo wordo anuncia despues 


Ta cu curasonnan pisa nos ta 
anuncia e partida di nos: 


Sheila G.M. 
Trimon-López 
*21 di Mei 1962 - †4 di Februari 2024 


El a despedi di e mundo aki na paz 
dia 4 di Februari 2024, lagando recuerdonan 
inolvidabel atras y un impacto eterno den 
bida di tur esnan cu el a toca. 


Sheila ta laga atras su famia stima: 
Wilfred Trimon 
Isabella Trimon 
Zia Trimon 


Su famia ta invita bo persona pa compaña nan 
den celebracion di Sheila su remarcabel bida. 
Oportunidad pa condoleer lo ta diabierna 9 di 
Februari 2024, for di 7’or te cu 9’or di anochi. E 
encuentro lo tuma luga na Aurora Funeral Home, 
Cumana 76 Watty Vos Boulevard. 


Ceremonia di despedida lo tuma luga, diasabra 
10 di Februari 2024 di 2’or pa 4’or di atardi, na 
Aurora Funeral Home. 


Bo persona su presencia ta altamente aprecia na 
e momentonan cu nos ta bin hunto pa honra y 
recorda Sheila su bida. 


Cu Sheila sosega den paz eterno y cu su spirito por 
sigui briya bunita den nos curazon. 


Cu inmenso gratitud. 
Famia Trimon. 


Gradicimento y Invitacion 


Na nomber di esaki famia kier a gradici tur esnan 
cu na un manera of otro a duna nos sosten, 
consuelo y forsa durante e tempo dificil cu e 
fayecimento y entiero di nos defunto stima: 


Sra. Isidoria M. 
Rasmijn-Tromp 
Cariñosamente yama “Chima” 
*15-5-1954 - †29-01-2024 


Un danki na un y tur cu a manda carchi, krans, 
whatsapp, via facebook y a haci yamada nan 
telefonico. 
Un danki special na dokter Singh pa su atencion 
medico na cas. 


Alabez nos kier a invita pa 3 Santo Sacrificio di 
misa na Santa Filomena na Paradera. 
Cual ta tuma lugar: 
Diahuebs 8 februari 2024 pa 7’or p.m. 
Diabierna 9 februari 2024 pa 7’or p.m. 
Diamars 13 februari 2024 pa 7’or p,m, 


Boso presencia ta altamente aprecia. 


Gradicimento / Invitacion 


Pa medio di esaki nos ta gradici tur Famia, Bisinja 
y Amistad(nan) cu na un manera of otro a duna 
sosten, consuelo y forsa durante e dianan dificil aki 
cu e fayecimento y entiero di nos defunto stima: 


Mathilde Giel 
Vieira de Freitas 
Carinosamente yama “Tita” 


Un palabra di aprecio i gratitud ta bai pa e Staff y 
Personal di Cas di mi Chepa. 


Un danki na Aurora Funeral Home pa nan bon 
servicio. 


Alabes nos ta invita Famia y Amistad(nan) pa 
Santo Sacrificio di misa cu lo tuma lugar: 


Diabierna, 9 februari 2024 
pa 6.30 pm na Misa Santa Anna na Noord 


Dialuna, 12 februari 2024 
pa 6.30 pm na Misa Santa Anna na Noord 


Diamars, 13 februari 2024 
pa 5.30 pm na Kapel di Alto Vista 


Bo(so) presencia lo ta altamente aprecia. 


